Държавен вестник, бр. 78, 2011 г., стр. 37

БРОЙ  78	
Д Ъ Р Ж А В Е Н  В Е С Т Н И К 	
СТР.  37  
в който желае да премине. Договорът влиза 
в сила от момента на прекратяване съгласно 
чл. 8, ал. 1 на осигурителното правоотноше­
ние с пенсионноосигурителното дружество, в 
което лицето е осигурено. От влизане в сила 
на договора започва да тече срокът по чл. 171, 
ал. 2 от Кодекса за социално осигуряване.
(6) Лицето, приело заявлението, му поставя 
входящ номер и дата и попълва в него и в 
осигурителния договор определените за дру­
жеството данни. Служителят на дружеството 
удостоверява приемането с име, длъжност и 
подпис, а осигурителният посредник – с име, 
служебен номер и подпис, след което връща 
незабавно на осигуреното лице последния 
екземпляр на заявлението и втория екземпляр 
на договора.
(7) Когато заявлението за промяна на 
участие и осигурителният договор са подадени 
като електронни документи, електронни копия 
от тях, подписани с електронния подпис на 
дружеството, се изпращат на електронната 
поща на лицето, посочена в електронния му 
подпис, незабавно след получаването им в 
дружеството, съответно  на първия работен 
ден след тази дата при подаване на електрон­
ните документи в извънработно време или в 
неработен ден. 
(8) В случай на промяна в имената или един­
ния граждански номер, с които осигуреното 
лице е регистрирано в съответния пенсионен 
фонд, към заявлението за промяна на участие 
задължително се прилагат заверени от оси­
гуреното лице, съответно сканирани, копия 
от официалните документи, удостоверяващи 
това обстоятелство. В заявлението се описват 
приложените документи и промяната, която 
те удостоверяват. 
(9) Пенсионноосигурителното дружество 
оказва съдействие на лицето при извършване 
на всички действия, свързани с подаване на 
заявлението за промяна на участие, за да се 
избегне увреждане на интересите му поради 
неосведоменост или други причини. 
(10) Пенсионноосигурителното дружество 
предоставя на лицето, което подава заявле­
ние, актуална писмена информация относно 
промяната на участие и основните характе­
ристики на управлявания от него фонд. Ин­
формацията се изготвя по образец съгласно 
приложение № 1а.“
§ 5. В чл. 4 се правят следните изменения 
и допълнения:
1. В ал. 1 думите „в централния си офис“ 
се заличават.
2. В ал. 2 думите „отделен регистър на за­
явленията за промяна на участие“ се заменят 
със „само по един регистър на заявленията 
за промяна на участие, осигуряващ уникален 
входящ номер на всяко заявление“.
3. В ал. 3 думите „деня на получаването му“ 
се заменят със „срок до три работни дни от 
деня на подаването му от осигуреното лице“.
§ 6. Член 5 се изменя така:
„Чл. 5. (1) Процедурите по промяна на учас­
тието във фонд за всички лица с регистрирани 
заявления за промяна на участие през едно 
тримесечие започват в първия работен ден на 
месеца, следващ това тримесечие.
(2) В срок три работни дни от датата по 
ал. 1 пенсионноосигурителното дружество, 
регистрирало подадени заявления за промяна 
на участие, уведомява писмено дружествата, 
в чиито фондове са осигурени съответните 
лица, като им предава с приемо-предавателен 
протокол двата екземпляра на всяко заявление 
и документите към него.   
(3) Дружеството, в чийто фонд е осигурено 
съответното лице, приема подаденото заявле­
ние за промяна на участие, ако е с нотариална 
заверка на подписа, съответно подписано с 
квалифициран електронен подпис на лицето, 
попълнено е правилно и  съдържа всички 
необходими данни.
(4) Когато заявлението за промяна на 
участие не бъде прието съгласно ал. 3, дру­
жеството, в което то е подадено, го анулира, 
отбелязва това обстоятелство върху двата 
му екземпляра и в регистъра по чл. 4, ал. 2 
и в седемдневен срок уведомява лицето за 
анулирането с писмо с обратна разписка 
или чрез осигурителен посредник – писмено 
срещу подпис. 
(5) Дружество, приело предадено му по 
ал. 2 заявление, може да се произнесе по 
него с отказ за разглеждане или за промяна 
на участие само на основанията, предвидени 
в чл. 6, ал. 1 и 2.
(6) Пенсионноосигурителното дружество, 
получило заявления по ал. 2:
1. вписва в регистрите на съответните 
фондове всички приети заявления за промяна 
на участие;
2. попълва определените за него данни, 
включително съгласията или мотивираните 
откази за разглеждане на заявление или за 
промяна на участие, в двата екземпляра на 
всяко заявление за промяна на участие;
3. връща с приемо-предавателен протокол 
попълнения със съответните данни първи 
екземпляр на всяко заявление за промяна на 
участие на дружеството, от което го е получи­
ло, в срок 7 работни дни от получаването му.